
 FTP потребители
=================


Разделът **FTP потребители** на Контролния панел Ви позволява да виждате и управлявате FTP потребителите към Вашия хостинг акаунт. Там можете да:

* [добавите нов FTP потребител](#dobavyane_na_ftp_potrebitel)
* [промените паролата на FTP потребител](#promyana_na_parola)
* [промените директорията, до която FTP потребител има достъп](#promyana_na_direktoriya)
* [изтриете FTP потребител](#iztrivane_na_ftp_potrebitel)
* [изтеглите файл с настройки за FileZilla](#izteglyane_na_fail_s_nastroiki)

### [Добавяне на нов FTP потребител](#dobavyane_na_ftp_potrebitel)

Главният FTP потребител се създава автоматично, неговите потребителско име и парола са идентични с тези за хостинг Контролния панел и той има достъп до главната директория на Вашия акаунт (/home/**потребителско\_име**/). Можете да създавате нови FTP потребители с потребителски имена по Ваш избор и достъп до определена директория, следвайки следните стъпки:

1. Въведете избраното от Вас потребителско име в полето **Потребителско име**.
2. Въведете избраната парола в полето **Парола**.  
  
Ще видите индикатор за надеждността на паролата под полето **Нова парола**. Той се обновява в реално време, докато въвеждате новата си парола. Има пет нива на надеждност на паролата: **Много ниска**, **Ниска**, **Средна**, **Висока** и **Отлична**. Наред с индикатора за надеждност на паролата ще виждате и съвети в подсказка до индикатора. Имайте предвид, че бутонът **Запази** ще бъде неактивен (изключен), ако паролата е с ниво на надеждност **Много ниска** или **Ниска**.  
  
Можете да откриете съвети за избор на надеждна парола в статията ни [Избор на парола](https://www.icdsoft.com/bg/kb/view/izbor_na_parola "Избор на парола"). Ако решите да използвате Автоматичния генератор на пароли, можете да откриете повече информация за него в статията [Автоматичен генератор на пароли](https://www.icdsoft.com/bg/kb/view/avtomatichen_generator_na_paroli "Автоматичен генератор на пароли").
3. Въведете директорията, до която FTP потребителят трябва да има достъп, попълвайки я в полето **Директория** или натиснете ![Намери](https://hostingassets.com/faq/338-1290752444.png "Намери") бутона, за да изберете директория от списък със съществуващите директории във Вашия хостинг акаунт.
4. Натиснете бутона **Добави**.

![Добавяне FTP потребител](https://hostingassets.com/faq/3385.png "Добавяне FTP потребител")

### [Промяна на паролата на FTP потребител](#promyana_na_parola)

Можете да промените паролата на FTP потребител, използвайки бутона **Смяна на парола** до съответния FTP потребител.

Важно: Тъй като главният FTP потребител се създава автоматично и неговите потребителско име и парола са идентични с тези за хостинг Контролния панел, след натискане на бутона **Смяна на парола** ще бъдете отведени в раздел [Моите данни](https://www.icdsoft.com/bg/kb/view/moite_danni_1) на Контролния панел, където ще можете да промените паролата за Вашия хостинг Контрол панел и съответно Вашия главен FTP потребител.

### [Промяна на директорията, до която FTP потребител има достъп](#promyana_na_direktoriya)

Главният FTP потребител има достъп до главната директория на Вашия акаунт (/home/**потребителско\_име**/), така че той има достъп до всички файлове и директории във Вашия хостинг акаунт и може да ги управлява. Достъпът на всеки друг FTP потребител (създаден през Контролния панел) може да бъде ограничен до всички или определена директория (и нейните поддриректории) на Вашия хостинг акаунт. FTP потребители с ограничен достъп до определена директория нямат достъп до директориите, намиращи се едно или повече нива над нея. Можете да ограничите и достъпа до определена или група от FTP команди за конкретна директория чрез [използване на .ftpaccess файлове](https://www.icdsoft.com/bg/kb/view/izpolzvane_na_ftpaccess).

За да промените директорията, до която FTP потребител има достъп:

1. Натиснете ![promeni_direktoriya.gif](https://hostingassets.com/faq/4161.gif "promeni_direktoriya.gif") бутона в колоната **Директория** до конкретния FTP потребител.
2. Въведете директорията, до която FTP потребителят трябва да има достъп, попълвайки я в полето **Директория** или натиснете ![Намери](https://hostingassets.com/faq/338-1290752444.png "Намери") бутона, за да изберете директория от списък със съществуващите директории във Вашия хостинг акаунт.
3. За да запазите промените, натиснете ![zapazi.png](https://hostingassets.com/faq/4162.png "zapazi.png") бутона в колоната **Директория** до конкретния FTP потребител.

По-долу можете да видите няколко примера как да използвате полето **Директория**:

* Директория: **/** - FTP потребителят ще има достъп като главния Ви FTP потребител и ще може да управлява всички файлове и директории във Вашия хостинг акаунт.
* Директория: **/www/** - FTP потребителят ще има достъп до файловете и директориите на главния сайт и неговите поддомейни.
* Директория: **/private/** - FTP потребителят ще има достъп само до [личната (private) директория](https://www.icdsoft.com/bg/kb/view/sistemen_pat_do_direktoriyata_za_lichni_faylove_private) на Вашия хостинг акаунт.
* Директория: **/www/poddomein/** - FTP потребителят ще има достъп само до файловете и директориите на **poddomein** поддомейна (/home/**потребителско\_име**/www/poddomein).

### [Изтриване на FTP потребител](#iztrivane_na_ftp_potrebitel)

За да изтриете даден FTP потребител, натиснете бутона **Изтрий** до него.

### [Изтегляне на файл с настройки за FileZilla](#izteglyane_na_fail_s_nastroiki)

Можете да използвате бутона **Конфигурационен файл** до даден FTP потребител, за да изтеглите файл за лесно и бързо [добавяне на този FTP потребител в програмата FileZilla](https://www.icdsoft.com/bg/kb/view/kachvane_na_faylove_s_filezilla).

Ако не желаете да използвате програмата FileZilla, можете да откриете детайлни инструкции за настройка на най-популярните FTP програми в раздел [Качване на файлове](https://www.icdsoft.com/bg/kb/kachvane_na_faylove) от нашата онлайн документация.

